Sewe beroof PTA-drankwinkelArgieffoto. Sewe mans het Sondag by ŉ drankwinkel by ŉ winkelsentrum in Mayville, Pretoria, ingebreek en ŉ groot hoeveelheid drank gesteel. “Drie veiligheidswagte was aan diens by die winkelsentrum toe een van die verdagtes, wat met ŉ vuurwape n gewapen was, hulle aangeval het. Hy het hulle in ŉ Mazda-sedan ingedwing en aangehou,” het kapt. Bonginkosi Msimango, polisiewoordvoerder, gesê. Die groep het glo ŉ ingang by die sentrum oopgebreek en Checkers LiqourShop geplunder. “ŉ Groot hoeveelheid drank is gebuit en in ŉ silwer Corsa-bakkie gelaai met die registrasienommer DD 76 TB GP.” Hulle het die veiligheidswagte ná die voorval by die agterkant van die sentrum afgelaai en van die toneel gevlug. Niemand is nog in hegtenis geneem nie.